Chizulu (Chindebele: Sizulu; Isizulu) mutauro weSouthern Bantu webazi reNguni (kana dzinza revanhu vechiNguni) unotaurwa muSouth Afrika. Ndiwo mutauro weMazulu (kana Vazulu). Dunhu reVazulu rinonyanya kugara kuKwaZulu-Natal muSouth Afrika. Chizulu ndiwo mutauro wepamusha unotaurwa zvakanyanya muSouth Afrika (24% yevagari), uye unonzwisiswa nevanhu vanodarika makumi mashanu muzana (50% huwandu wevanhu). Chizulu chakava imwe yemitauro gumi nematanhatu yeSouth Afrika muna 1994. Chizulu mutauro wechipiri uchikundwa neChiswahili unotaurwa nevanhu vakawanda. Shoko rekuti Zulu kuVazulu rinoreva zvinhu zvakasiyana asi zvese zvinoita nekuva pamusoro kana kumusuro: Izulu leli = Iri idenga (This is heaven) Ngiphezulu = Ndiri pamusoro. (I am on top) Izulu = Denga (Heaven) Phezulu = Pamusoro (above; up) Chizulu neChixhosa mitauro yakafanana uye inonzwisisana nekuti dzese mitauro yechiNguni. Saka vane mashoko akafanana akawanda, chinogona kusiyana matauriro kana mashandisirwo emamwe mashoko sezvinoita Chizezuru neChikaranga (mitauro yeChishona). Izulu = Denga (Chirungu: heaven) Ndiphezulu = Ndiri pamusoro.